Esguard Històric: 3 efemèrides sobre Barcelona\n3 efemèrides sobre Barcelona\n1) Revolta de les Quintes\nEl 4 d'abril de 1870 esclatà un aixecament popular contra les quintes a diversos municipis del pla de Barcelona. En el context del Sexenni Democràtic (1868-1874) les classes populars barcelonines s'havien començat a organitzar i s'identificaven amb els plantejaments federalistes, republicans i internacionalistes. Per això, la notícia del restabliment del sistema de quintes per reclutar els joves i enviar-los a les guerres que Espanya lliurava a les colònies va provocar la revolta. En assabentar-se els veïns de Gràcia que l'exèrcit es dirigia cap al seu poble, improvisaren barricades i cridaren a la resistència armada fent repicar la campana "Marieta" de la plaça d'Orient (avui, plaça de la Vila). A Sants, l'exèrcit entrà pels carrers sota una pluja de pedres i tests. En conjunt, el bombardeig i els enfrontaments causaren una quarantena de morts i el saqueig de nombroses cases; a banda, els veïns destruïren molta documentació per evitar el reclutament. El 9 d'abril l'exèrcit ja havia pres el control i aplicà les quintes sense el padró. Tot i així, la revolta romangué en l'imaginari barceloní i donà nom al setmanari republicà "La Campana de Gràcia". Des del 2007 se'n fa una representació teatralitzada a Gràcia.\nCrema de documentació a la plaça d'Orient (Gràcia) duranta la revolta de les Quintes\n2) Decret d'agregacions\nUn 20 d'abril de 1897 s'aprova el reial decret d'agregació pel que s'autoritzava a Barcelona a annexionar-se les viles de Gràcia i Sants així com els municipis de Sant Martí de Provençals, Sant Andreu de Palomar, Sant Gervasi de Cassoles i les Corts. Tot i generar resistències, la decisió permeté a Barcelona triplicar la seva superfície, créixer en població i consolidar el pla Cerdà, que s'havia vist obstaculitzat per aquestes poblacions. Si bé el catalanisme conservador era favorable a l'agregació per engrandir la capital de Catalunya, el catalanisme progressista i els sectors republicans i federalistes es decantaven per l'autonomia dels pobles del pla. Pel que fa als partits dinàstics d'àmbit espanyol, els conservadors s'oposaven a l'agregació mentre que els liberals hi estaven més oberts. En el delicat context de la guerra de Cuba s'acabà desbloquejant la situació quan l'agregació fou acceptada pel govern espanyol a canvi del pagament dels consums que es demanaven amb urgència a l'Ajuntament de Barcelona. Posteriorment també s'annexionarien a Barcelona els municipis d'Horta (1904) i Sarrià (1921).\nL'Eixample de Barcelona tocant a Gràcia/Wikimedia\n3) Compra del Floquet de Neu\nUn 5 d'octubre de 1966 el primatòleg Jordi Sabater Pi comprà, per l'equivalent a unes 20.000 pessetes, un petit goril·la albí al qual anomenà "Floquet de Neu". L'hi vengué Benito Manié, un granger d'ètnia Fang que, en abatre un grup de goril·les a la regió de Rio Muni (Guinea Equatorial), trobà el Floquet abraçat al cos mort de la seva mare. Sabater era llavors el responsable del Centre d'Ikunde, fundat el 1959 per l'Ajuntament de Barcelona amb l'objectiu de proveir el zoo de la ciutat amb els animals que es capturessin a la colònia espanyola. El petit goril·la albí fou portat a Barcelona, on fou rebut amb tots els honors per l'alcalde Porcioles. Gràcies a la seva excepcionalitat, acabà esdevenint amb els anys una icona viva, estimada pels barcelonins i admirada pels turistes d'arreu del món que el passaven a veure. Tot i els intents d'aconseguir reproduir els seus gens albins, els 22 descendents del Floquet de Neu han heretat el pelatge negre propi de la seva espècie. L'any 2003, amb uns 39 anys i molt malalt per les greus problemàtiques associades a l'albinisme, el popular goril·la blanc fou eutanasiat, provocant gran tristesa.\nEl Floquet de Neu al zoo de Barcelona/wikipedia\nPublicat per Adrià Mainar Scanu a 2:38\nEtiquetes de comentaris: [Català], Barcelona


The Daily Avalanche: Indiscret\n—Tieta? Hooola, sóc la Rosaura… Com que quina Rosaura? La teva neboda!… La filla de la Dolors, sííííí, qualsevol diria que tens tantes nebodes… Bé, sí, la filla de la teva neboda, ho feia per escurçar, que això de neboda valenciana no m’agrada gens… No, no cal que t’excusis, potser t’he agafat en mal moment… La migdiada? Però si només són quarts de tres!… Tant d’hora dines? Ai, perdona, no ho sabia, jo és que jo encara no he dinat… No, no sóc a casa, sóc al bus… Sí, sí, a l’autobús… No, és que aprofito l’hora de dinar de la feina per fer uns encàrrecs… La qüestió és que et trucava per donar-te una bona notícia: en Josep Maria i jo hem decidit casar-nos!… En Xavier? No sé de què em parles, jo no he tingut cap “nòvio” que es digués Xavier, et deus confondre. Potser et refereixes a en Francesc... Sí, és clar, sant Francesc Xavier, per això ho dius; però el meu ho celebrava per sant Francesc de Paula i em parles de fa molt de temps... Ho vam deixar córrer fa més de deu anys… En Josep Maria, si tu el coneixes!, te’l vaig presentar a l’aniversari de la Montsita… Sí, més aviat alt i amb el cabell que li comença a clarejar… Com pot ser que no te’n recordis? Qualsevol diria que canvio d’home com qui canvia de muda… Bé, com vulguis, però ens casem… Que quan? Encara no ho sabem. M’ho va proposar abans d’ahir. Ara hem començat a iniciar els tràmits, però volia que ho sabessis abans que ningú… Sí, a la mamà ja li ho he dit, no passis ànsia... Sí, als meus germans també… És clar que hi estàs convidada!… No, no serà a cap església… Sí, ja ho sé que a la mamà li hauria agradat, però ni en Josep Maria ni jo som gaire de missa i al papa tant li fa. Encara així, mirarem que la cerimònia civil sigui lluïda. Potser a l’ajuntament de Sant Privat... No, de debò que és molt bonic i gens fred. L’alcalde és amic d’en Josep Maria de tota la vida, van anar a escola junts i segur que farà un discurs molt sentit… Jo ja li he dit a en Josep Maria que si no m’organitza una cerimònia especial, no cal ni que ens casem... Llista de noces? No siguis ridícula, ho tenim tot, Fa sis anys que vivim junts. Amb que vinguis, serà suficient… Ara t’he de deixar, estic arribant a la meva parada… No, no, tranquil·la, no cal que facis res, jo t’aviso… Ja en parlarem, compta que tindràs algun mitjà de transport. La tieta Victòria està igual que tu… Petons, sí, sí, petons, et deixo… Sí, sí, t’he de deixar. Molts petons. Parlarem aviat.\n—Mama? Torno a ser jo, acabo de parlar amb la tieta Carme. Ja li ho he dit, perquè es vagi preparant… L’he trobada una mica confosa, crec que el cap no li rutlla gaire… Es pensava que encara sortia amb en Francesc, imagina’t… No, sóc al bus… Sí a l’autobús… I tu com segueixes?… I la cosa no millora?… No podria baixar el papa a la farmàcia i…? Sí, ja ho sé, que ell va a la seva i no t’hi pots refiar; però no és normal que et duri tants dies. Tu ves bevent molta aigua, no sigui que et deshidratis… Intentaré passar… No sé si avui o demà, avui ho tinc una mica malament… Cuida’t… T’he de deixar, que estic arribant a la meva parada. Petonets.\n—Hola, xato, sóc jo… Sí, al bus, a l’autobús. I tu?… Ja he fet tota la ronda de trucades que faltaven. La majoria les he fetes des de la feina… Sí, tothom està avisat, o sigui que ara no et pots tirar enrere (ha, ha)… Pobre de tu! Has parlat amb el teu amic?… Ostres, no havia caigut que hi va haver eleccions municipals l’any passat. I ara què fem? Que la cerimònia, sense que sigui religiosa, vull que quedi mona… Doncs espavila!… Acabo de parlar amb la mama i continua amb les cagarrines… Sí, tot són corredisses al vàter i només fa aigua. Em comença a preocupar. L’hauré de passar a veure, però no avui, que tinc hora a la podòloga. Et veuré al vespre… Xato, sí, jo també. T’he de deixar, que estic arribant a la meva parada.\nFa estona que he desistit de llegir el breviari de poemes de Martí i Pol que duc entre mans i, abans que Rosaura faci la següent trucada, li etzibo:\n—L’ajuntament de Cercadans a l’Alta Cerdanya té una sala pregòtica, ideal per a casaments laics, on vostè, en Josep Maria i les seves innombrables tietes xarugues podran viure una experiència matrimonial inoblidable. I per les cagal·leres de la seva mamà, em permeto recomanar-li l’aigua de llimona, l’arròs bullit i la poma rallada. Remeis tradicionals, ja ho sé, però que no depenen tant d’un gest del dropo del seu papà com ho són els medicaments farmacèutics.\nRosaura per primera vegada s’adona de la meva existència i em mira amb expressió horroritzada. Com si estigués violant la seva intimitat.\nAssumpta 3 d’abril de 2012, a les 0:04\nAixò és real? :-)) De veritat ho has fet? ;-)))\nAllau 3 d’abril de 2012, a les 0:11\nAssumpta, aquí no hi ha res de real, només escriptures. No pateixis.\nAssumpta 3 d’abril de 2012, a les 0:15\nAh, doncs em feia gràcia pensar que, per fi, algú havia fet una cosa així :-))\nJa suposava que Rosaura era un nom literari, i que ho havies adornat una mica, però m'havia cregut que la història de fons era certa i ben certa ;-)\nAllau 3 d’abril de 2012, a les 0:19\nAssumpta, més enllà del nom (ridícul) de Rosaura, la història és pura veritat quotidiana. Dit de forma ben breu, estic fart dels excrements que no són meus.\nAssumpta 3 d’abril de 2012, a les 1:08\nI tant que és veritat!! Es podrien aprofitar les converses per mòbil que ens obliguen a escoltar contra la nostra voluntat per escriure un llibre sencer, començant com tu has començat aquest relat :-)\nGalderich 3 d’abril de 2012, a les 1:19\nDoncs jo ho trobo la mar de distret sentir les converses dels altres i sobretot si són tant animades com les de la Rosaura. Entre el Martí i Pol i la Rosaura no dubto en cap moment per a qui escoltar!\nIntervenir, intervenir... però, mai m'hi ha llençat en conversa en mòbil però en conversa entre més de dues persones de forma presencial i no virtual si que ho he fet! ;-)\nAllau 3 d’abril de 2012, a les 12:25\nGalde, habitualment les converses en veu alta són molt més tedioses que els llibres que pretenc llegir.\nGalderich 4 d’abril de 2012, a les 1:14\nPerò el directe sempre és el directe!\nAllau 4 d’abril de 2012, a les 8:52\nEl directe està sobrevalorat.\nFRANCESC PUIGCARBÓ 3 d’abril de 2012, a les 7:06\nfunciona així la cosa, t'assabentes de la vida privada de la gent anant pel carrer, i després hi ha els atres que van caminant, gairebé sempre amb un somriure als llavis i teclejant amb les dues mans que un dia se m'estamparàn contra un fanal. Abans quan alguna anava pel carrer xerrant tot dsol, ers deia que estaba boig, ara n'està ple.\nAllau 3 d’abril de 2012, a les 12:27\nFrancesc, coneixem millor la vida de les altres famílies que de la pròpia. Jo, mirar la pantalleta no, però alguna vegada sí que he llegit caminant i algun dia m'estamparé a un fanal.\nlaura 3 d’abril de 2012, a les 12:07\nQuanta raó tens, Allau. A mi també em produeix molta incomoditat aquesta intimitat forçada i no buscada a que ens sotmeten els que expliquen la seva vida per mòbil en els transports públics. Hauríem de recuperar allò que en deien "urbanitat"\nAllau 3 d’abril de 2012, a les 12:29\nCuinera, potser hem quedat desfasats i a l'era de Facebook tot és públic, res no és privat.\nkalamar 3 d’abril de 2012, a les 12:38\nM'acabo de trobar amb dues Rosaures granadetes, una al bus i una altra al tramvia. Si t'arribo a llegir abans, també les hauria engegat..\nAllau 3 d’abril de 2012, a les 12:46\nAquestes coses d'engegar el personal, només ho gosem fer de forma virtual.\nBrian 3 d’abril de 2012, a les 12:55\nLo de estar fart dels excrements aliens resumeix molt bé la situació. D'acord amb la Cuinera: és absència de consciència cívica i és molt anterior al mòbil, que simplement n'ha esdevingut l'eina perfecta del seu esclat.\nAllau 3 d’abril de 2012, a les 13:15\nBrian, potser va començar el dia que vam posar els peus sobre el seient del davant.\nNeus 3 d’abril de 2012, a les 14:07\nSembla molt poc practic això d'escurçar l'autobús i deixar nomes la cua.\nAl final resulta un busautobus i algun aclariment afegit.\nAllau 3 d’abril de 2012, a les 14:35\nSí, Neus, i també un abús.\nClidice 3 d’abril de 2012, a les 17:44\nUf! a mi em costa molt reprimir-me de posar els peus al seient del davant, tenint tirada com tinc a l'horitzontalitat. #merdadevolució! Però una Rosaura et distreu cosa mala i, al damunt, et dóna un apunt. No només li hauries d'haver dit això, sinó que l'hauries d'haver convidat a un cafè per agrair-li el "material" i si tenia més tall, o més tietes xarugues :D\nAllau 3 d’abril de 2012, a les 19:29\nClídice, tampoc cal abusar. A més, aquesta "tranche de vie" està molt embellida: els casos reals fan badallar.\nmarta (volar de nit) 4 d’abril de 2012, a les 0:50\nMolt divertit el retrat de l'absurd i d'una incomoditat quotidiana que heu descrit molt bé en els comentaris. En general, a mi aquestes coses a l'autobús m'entretenen però en altres contextos on les infinites Rosaures m'expliquen la vida i he de dir alguna cosa sovint m'esgoten...\nAllau 4 d’abril de 2012, a les 8:54\nMarta, aquestes coses entretenen si tens ganes que t'entretinguin, si no, són una molèstia.\nGLÒRIA 4 d’abril de 2012, a les 22:17\nBreu i bo. Sense narrador tira tot sol i ens sorprèn al final. Allau, se t'agraeix que avui en lloc de comptes hagis optat per conte.\nAllau 4 d’abril de 2012, a les 22:21\nGlòria, és que ja us havia mantingut massa dies amb una dieta sense ficció.


El Ple de la Paeria rebutja declarar Lleida 'ciutat republicana' - TOTLLEIDA\nACN Lleida .- El Ple de la Paeria ha tombat una moció del PDeCAT per declarar Lleida ‘ciutat republicana’ i que «no reconegués l’autoritat ni la legitimitat del rei». El PSC, Cs, PP i la regidora no adscrita també han impedit que prosperés la moció, presentada aquest cop per Lleida Lliure de Franquisme, instant l’Ajuntament a retirar els noms de nou carrers que la plataforma considera que «honoren personatges públics vinculats amb la dictadura i el cop d’estat del juliol del 1936». Tot i això, l’alcalde Fèlix Larrosa s’ha compromès a prendre una decisió al respecte després de la reunió prevista amb el Memorial Democràtic. D’altra banda, el Ple ha donat llum verda als tràmits urbanístics per al desenvolupament comercial de Torre Salses, i a la rescissió de la concessió de la discoteca Hill de Gardeny.\nEl Ple de l’Ajuntament de Lleida del mes de setembre ha rebutjat, amb els vots contraris de l’equip de govern socialista, de Ciutadans, PP i de la regidora no adscrita Rosa Mari Salmeron, la moció del PDeCAT i Unió que instava el Ple a declarar Lleida «ciutat republicana», amb l’objectiu que la ciutat no reconegués «l’autoritat ni la legitimitat del rei», arran del discurs pronunciat per Felip VI el 3 d’octubre del 2017, després de la celebració de l’1-O. Un altre dels punts demanava la retirada del bust del rei emèrit Joan Carles I del saló de sessions.\nLa moció també pretenia instar l’Ajuntament de Lleida a reivindicar el resultat del referèndum, a condemnar la «violència policial», a emprendre accions judicials contra els seus responsables, i a exigir la llibertat dels polítics i líders socials empresonats i a facilitar el retorn dels exiliats. PDeCAT, ERC-Avancem i la Crida han votat a favor del text, de la mateixa manera que el Comú tot i que l’agrupació d’electors s’ha abstingut en alguns dels punts. L’alcalde Fèlix Larrosa ha defensat els valors de «compromís social» i de «llibertat» que representen «ser republicà» i que ha assegurat el representen, tal com a reiterat durant la sessió.\nLarrosa es compromet a decidir sobre els carrers «franquistes» després d’escoltar el Memorial Democràtic\nEls vots del PSC, Cs, PP i Salmeron també han impedit que prosperés la moció de la plataforma Lleida Lliure de Franquisme per eliminar els noms de nou carrers de la ciutat que «honoren personatges públics vinculats amb la dictadura franquista i el cop d’estat del juliol del 1936». En concret, la petició feia referència als carrers dedicats a Joan Recasens, a l’alcalde Ramon Areny, a l’alcalde Casimiro Sangenís, a l’alcalde Miquel Montaña, a Carmelo Fenech, a Juan Manuel Nadal, a Lluís Besa, a Sangenís Bertran i als germans Recasens. La moció, que ha comptat els suport de la resta de formacions, l’ha defensada Rosa Peñafiel Cantano, neta d’un represaliat pel franquisme.\nMalgrat els vots en contra de l’equip de govern, Larrosa ha expressat la seva voluntat a donar compliment a la Llei de Memòria Històrica i s’ha compromès a prendre una decisió en relació amb la petició que feia la moció després d’escolar l’opinió del Memorial Democràtic en la reunió prevista pel 8 de novembre amb representants d’aquest organisme.\nPla per renovar la xarxa de clavegueram, d’aigua potable i de recollida de pluja de Sucs\nEl Ple també ha donat llum verda a una moció de la Plataforma per la renovació de les conduccions d’aigües de Sucs que insta la Paeria a elaborar un estudi previ i a executar un pla de renovació total de la xarxa de clavegueram, aigua potable i pluja anterior al 1970 a l’entitat municipal descentralitzada que inclogui la retirada total del plom i fibrociment existent, entre altres actuacions.\nTambé ha prosperat la moció d’ERC-Avancem, consensuada amb el PSC, per aplicar un programa «d’actuació immediata i continuada» de manteniment i neteja dels espais i mobiliari urbà a la Mariola, que complementi el Pla urbanístic Mariola 20.000 que promou l’equip de govern a la zona dels blocs del Grup Mariola i de Cardenal Cisneros. El text també reclama d’actuacions per al foment de l’ocupació i de la cohesió social al barri entre altres. El Ple també ha avalat la moció en què el PP demanava la unificació de criteris per establir quan no calgui aplicar plusvàlua.\nD’altra banda, també s’ha aprovat la moció del grup de Ciutadans per instar la Generalitat a la construcció dels llargament reivindicats instituts de Cappont i Balàfia. PDeCAT i ERC s’han abstingut reclamant primer conèixer l’estudi d’Ensenyament sobre les necessitats de places de secundària a la capital del Segrià. La resta de grups han votat a favor del text. També ha quedat aprovada la moció de la Crida-CUP per tal que l’Ajuntament de Lleida vetlli per a l’aplicació del manual de bones pràctiques de contractació en el sector musical en els espectacles o actes que promogui.\nPel que fa a la moció del Comú, Crida i ERC, el Ple ha rebutjat els punts on es plantejava la prohibició en espais públics de la ciutat de publicitat «masclista, sexista o vexatòria» de cap tipus, inclosa la de prostíbuls i d’establiments «on es cosifiqui la dona». Tampoc s’ha aprovat el punt que demanava que la Paeria exclogui la publicitat institucional en aquells mitjans de comunicació que publiquin anuncis de prostitució. En canvi, sí ha prosperat el punt que insta la Paeria a potenciar la xarxa d’inclusió social i laboral de dones que exerceixen la prostitució amb l’articulació de diferents mesures per afavorir que acabin abandonant aquesta professió.\nAval al pla comercial de Torre Salses\nLa sessió d’aquest divendres ha avalat, finalment, els tràmits urbanístics que donen via lliure al projecte de desenvolupament de Torre Sales, on està projectada la implantació d’una zona comercial d’uns 55.000 metres quadrats de mitjanes superfícies. Així, el Ple ha donat llum verda al projecte de conveni de gestió urbanística entre la Paeria i Eurofund -promotora del projecte comercial- per a l’execució del desdoblament i prolongació del vial Víctor Torres, que donarà accés a la zona de Torre Salses, així com la modificació de l’ordenació urbanística del SUR 42 (Torre Salses).\nEls dos expedients havien estat objecte de debat en diferents plens anteriors, arran de les diferents modificacions introduïdes per la Paeria per donar resposta als requeriments d’Urbanisme de Generalitat per poder acabar avalant el projecte comercial de Torre Salses. Des de l’equip de govern han tornat a posar en valor que la prolongació del vial Víctor Torres fins a Torre Salses -una part del cost de la qual assumirà la promotora de la futura zona comercial- suposarà «la connexió definitiva entre els barris de Magraners i la Bordeta i la seva integració cap al centre de la ciutat».\nTambé en l’àmbit urbanístic, el Ple ha aprovat el plec de clàusules per a la concessió administrativa del solar de Copa d’Or on fins ara s’ubicaven les firetes, una actuació que permetrà el finançament del projecte del Parc de les Arts al Joc de la Bola. Alguns grups han criticat que es privatitzi aquest terreny municipal per a usos privats, en concret per a la implantació per un període de 50 anys d’un equipament comunitari. La concessionària de l’espai haurà d’abonar un cànon anual de 414.728 euros.\nRescissió del contracte amb la concessionària de la discoteca de Gardeny\nEl Ple de l’Ajuntament de Lleida també aprovat l’extinció de la concessió de la discoteca Hill del Turó de Gardeny a la societat Ágora del Este 2014, SLU, que havia gestionat l’espai d’oci en els darrers anys. La concessionària acumula un deute amb la Paeria superior al milió d’euros per l’impagament del cànons anual de diferents anys. L’acord s’ha aprovat amb els vots del PSC, Cs i la Crida-CUP, mentre la resta de grups s’han abstingut.\nGuia de Contractació Pública Social de la Paeria\nLa sessió també ha servit per aprovar, en aquest cas per unanimitat, la Guia de Contractació Pública Social de l’Ajuntament de Lleida que pretén donar resposta a les necessitats comunes de la societat del segle XXI. El document introdueix noves clàusules de contractació que busquen afavorir l’estabilitat laboral, la qualitat de l’ocupació, la igualtat de gènere, la inserció laboral, la transparència fiscal i el foment de la petita i la mitjana empresa, entre altres.\nFinalment, la Crida per Lleida-CUP ha demanat la dimissió del regidor de Polítiques per als Drets de les Persones, Xavier Rodamilans, en considerar que, amb la seva gestió, «la ciutat es troba amb un greu retrocés de les polítiques de serveis socials i una pèrdua de garanties dels drets de les persones amb situacions socials i econòmiques més desfavorides».\nLarrosa presideix el seu primer Ple ordinari com alcalde de Lleida\nLa Paeria de Lleida ha celebrat aquest divendres la sessió plenària corresponent al mes de setembre per evitar coincidir amb la Fira de Sant Miquel. Ha estat el primer ple ordinari presidit per Fèlix Larrosa, després d’haver pres possessió com a alcalde de la ciutat en substitució d’Àngel Ros, arran del seu nomenament com a ambaixador d’Espanya a Andorra


Feia ja uns 10 anys que el GR 172, l’antic GR-7-2, no es repassava ni mantenia adequadament.\nPer situar-vos una mica us diré que surt de Tarragona pel costat del cementiri, junt amb el GR 92 del qual se separa sota mateix de les Coves del Loreto, poc després coincideix durant uns dos-cents metres amb el nostre “Camí de l’Aigua”, deixant-lo just a l’arribar al pont que creua l’autopista AP-7 per passar a l’altre costat de la carretera dels Pallaresos i travessant força urbanitzacions fa cap al Catllar, acompanya al Gaià fins a prop de la presa d’Enpetrol (actual Repsol).\nDavant del Mas Moragues gira 90 graus per dirigir-vos cap el Barranc de Renau fins fer cap al poble; d’aquí, i travessant de nou la carretera dels Pallaresos va superant suaus desnivells fins arribar a Nulles, on, passant pel davant de l’antic Celler Cooperatiu anem cap a Puigpelat, lloc a partir d’on en té cura la Secció Excursionista del Club de Fútbol Reddis.\nDoncs, com deia, el sender estava una mica descuidat, i sort que molts excursionistes i practicants del BTT i passaven sovint i col·laboraven en el seu manteniment.\nBé, també algunes motocicletes (això darrer ho em pogut comprovar i el cas es va denunciar als guardes forestals), tota aquesta activitat va fer que la vegetació no creixés desmesuradament, però en alguns trams es va preferir passar per pistes properes, i tornar a posar en servei aquest GR ens ha costat força, doncs calia esporgar pins, tallar argelagues i esbarzers i marcar senders on ja s’avien perdut.\nTot això es va poder dur a terme mercès a la col·laboració dels nous cuidadors nomenats expressament per aquest efecte, i, per tal de que tothom els conegui, al final d’aquestes noticies figura la relació dels cuidadors dels senders que actualment pertanyen al nostre club.\nGR 92 tram 28 (Hospitalet de l’Infant a l’Ametlla de Mar).\nTambé m’agradaria parlar una mica d’una notícia gens agradable i mes aviat trista, lligada al GR 92, i, en concret, al seu pas pel Coll de Balaguer lloc on, com sabeu per les noticies de fa mesos enrere, es va cremar tota la zona, inclòs el foc va ser capaç de travessar l’autopista. Però això no era prou, ara, s’està fent una rasa per passar un tub per transportar gas, feina que s’ha facilitat per la manca de massa forestal degut a l’incendi.\nPerò això tampoc era prou. Ara s’està eixamplant enormement tot el que era camí de servei de l’autopista, lloc per on passava el GR, i això s’està duent a terme per tal de facilitar el pas de una màquina de fer túnels. Però encara n’hi ha més, ja que just abans de passar el Coll, està aturat el desdoblament de la carretera N-340 en la seva primera fase, és a dir, el tram Tarragona - Hospitalet de l’Infant. ¿Què passarà quan s’aprovi el següent tram?, doncs lo pitjor, que desmuntaran les muntanyes per eixamplar el Coll de Balaguer, l’únic tram que queda de l’antiga carretera de Barcelona feta damunt del traçat de la del segle XVII desapareixerà, i ¿Què passarà amb el GR 92?. Probablement és el que sofrirà la pitjor part.\nPer mes informació mireu les noticies a la WEB de la FEEC: www.feec.cat\nResponsables - Cuidadors de Senders\nA la llista de responsables - cuidadors de senders que pertanyen a la nostra entitat, formada per :\nJoan Marquès Griñó .- GR 92 Pobla de Montornès – Tarragona\nLluís Díaz Cuesta .- GR 7 Llaberia – Tivissa\nJoan Víctor Marquès .- PR-C 159 Tgna – Puigpelat “Camí de l’Aigua”\nCal afegir els nous cuidadors del GR 172 de Tarragona a Puigpelat:\nJosep Miquel Argentó Zaragoza.- Tarragona – El Catllar\nPablo José Marquès Abellán .- El Catllar – Renau\nVerònica Gilabert Corbacho .- Renau – Nulles\nPilar Inostroza Yebenes .- Nulles – Puigpelat\nEnhorabona a tots els nous incorporats a fer aquesta important tasca de manteniment i tan sols em queda encoratjar a tots els altres companys a fer-nos costat a l’hora de sol·licitar el seu recolzament per anar a desbrossar i pintar les marques, tasca a la que el nostre club en ple s’ha proposat dedicar-hi un dissabte o diumenge dos cops a l’any, a la primavera i cap a la tardor.\nCal recordar que es celebrarà a l’octubre un dia de trobada de tots els cuidadors de la IV Vegueria, a la que poden acudir tots aquells que vulguin conèixer una mica més a fons aquesta feina.


"Nefandus" de Carlos Motta i la galeria Rowing de Londres, premis LOOP 2013 - Bonart\nbonart barcelona - 25/05/13\nEl jurat de LOOP 2013 ha concedit dos guardons: el Premi Catalonia Rambles a Nefandus, una obra inèdita de Carlos Motta presentada a la Galeria Filomena Soares (Lisboa), i el LOOP Award a l'espai Rowing de Londres, que presenta una peça inèdita de Heather Philippson realitzada de forma expressa per a Barcelona. El jurat de LOOP 2013 està presidit per Bartomeu Marí, director del Museu d'Art Contemporani de Barcelona (MACBA), i compost per Valentijn Byvanck, director del Centre de Cultura Contemporània Marres (Maastricht); Mark Nash, comissari independent, i Dirk Snauwaert , director de Wiels (Brussel·les).\nEl Premi Catalonia Rambles al millor treball exposat consisteix en l'adquisició de la peça per part de Screen Projects i la seva cessió a la Fundació MACBA. El LOOP Award a la millor proposta de galeria suposa la participació gratuïta de l'espai guardonat en la següent edició de la fira. En el primer cas, el jurat ha valorat la qualitat, la contemporaneïtat i la rellevància de l'obra en el context de la Col·lecció Screen, mentre que en el segon ha prevalgut la implicació, el risc, l'esforç i la contribució de la galeria en el context de la fira.\nEn aquesta edició 2013, el premi Catalonia Rambles ha estat concedit a la peça Nefandus, una estrena de Carlos Motta presentat per la galeria Filomena Soares. Nefandus deu el seu títol als pecats nefands, i tracta de resituar l'homosexualitat més enllà dels paràmetres hegemònics -morals, religiosos i fins i tot lingüístics-, fora de la dominació colonial, en un temps anterior en què no existien tals estigmes. És també una exploració de les empremtes d'aquestes històries en un paisatge mut i eloqüent alhora, i de com el sexe i la sexualitat han constituït eines de dominació en la història. Carlos Motta és un artista multidisciplinari el treball indaga en la història política amb la finalitat de crear contranarratives que li permetin rescatar relats, comunitats i identitats suprimits. L'obra de Motta ha estat exposada a la Tate Modern (Londres), The New Museum (Nova York), The Guggenheim Museum de Nova York, MoMA/PS1 Contemporary Art Center (Nova York), l'Institute of Contemporary Art (Philadelphia), i el Museu Serralves (Porto), entre d'altres.\nEl premi LOOP ha estat concedit a la galeria Rowing, un espai de Londres que presenta un treball inèdit de l'artista Heather Philippson, realitzat expressament per al context de LOOP. Es tracta d'una projecció al sostre que convida l'espectador a fer un viatge delirant ple d'emocions, música i disrupcions del llenguatge. LOOP és la primera fira en què Rowing participa. Rowing és una organització d'art contemporani a Londres que realitza projectes amb artistes dins i fora de l'espai de la galeria. Treballa tant amb creadors consolidats com amb emergents. També és una plataforma d'exposició, encàrrec a artistes i diferents projectes que inclouen performances, projeccions i debats crítics.\nLa fira ha experimentat importants vendes, entre les que destaquen múltiples edicions de l'obra d'Arnaud Dezoteux, Infinite Pursuit, presentada per Bendaña / Pinel Art Contemporain de París, així com l'adquisició per part de la Fundació Lutz Teutloff de l'obra de Marko Mäetamm Love a la galeria londinenca Nettie Horn. També significativa han estat les adquisicions de Agah Ugur de la Fundació Borusan d'Istanbul, que ha comprat les peces Manque de Preuves de Hayoun Kwon, que estava representada per la galeria parisenca Dohyang Llegeix Gallery; Women in Love, de Ferhat Özgür, presentada per la galeria Bernhard Bischoff & Partner, de Berna, i L'Hora Garrobo, de Jafhis Quintero, presentada per Analix Forever de Ginebra. Ugur, que assistia a LOOP per primera vegada, s'ha quedat sorprès per l'alta qualitat de les propostes i el nivell dels professionals internacionals reunits en un mateix lloc, pel que ha declarat repetir la seva presència a les edicions properes. La Fundació Macba ha adquirit els tres capítols del treball d'Adrian Melis, Moments que van marcar la història I, II, II, presentat per la barcelonina ADN galeria.\nA la imatge, "Nefandus" de Carlos Motta.\nMACBA ADN Loop 2013 Carlos Motta Galeria Rowing de Londres "Nefandus" Galeria Filmonea Soares Premi Catalonia Rambles\nES PREPARA LA SEGONA EDICIÓ DEL FESTIVAL LILLIPUT A BARCELONA\n"ARTY CHOKES" DE DANI TORRENT A LA GALERIA TUSET\nBARCELONA: MAYORAL DESEMBARCA A PARÍS EN DUES FIRES


Alta representativitat en Venta a Andorra la Vella | TroboCasa - No busquis més, TROBA!\nAlta representativitat en Venta a Andorra la Vella - Finques 3 Cases -03555\nEn un exclusiu edifici d’Andorra la Vella, en ple centre administratiu, comercial i de negocis de Principat, disposem d’aquest elegant i lluminós despatx de 300 m² per comprar.\nUna acurada decoració italo-russa, acabats de gran qualitat i el sistema de domòtica són algunes de les qualitats que la converteixen en una fantàstica oportunitat per establir la seva empresa o despatx professional a la millor zona de al Principat.\nAssolellada tot el dia, amb vista a el pont de París i a la muntanya, aquest magnífic despatx disposa de dues places de pàrquing per a la seva total comoditat.\nPer la seva localització estratègica, l’oficina és perfecta per a una empresa que busqui unes pràctiques instal·lacions de prestigi per la seva activitat.\nReferència TroboCasa: 82637\nPreu: 2.430.000 €\nRef immobiliària: 03555\nEstic interessat/da en [ Alta representativitat en Venta a Andorra la Vella ]


me moc en bici: 2014\nPetits canvis=> grans canvis (24)\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 24 ...\nLa rampa de fusta per baixar del "pont roig" rellisca bastant amb l'humedad dels matins, especialment quan vols fer el gir per sortir de la rampa. Es pot fer alguna cosa?\n[ACTUALITZACIÓ: Des que vam comentar aquest perill, ens han informat de diverses caigudes a la rampa, fins i tot dos persones amb el braç trencat. ]\nPublicado por Me moc en bici en 2:57 1 comentario:\nPetits canvis => grans canvis (23)\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 23 .....\nS'ha de netejar el carril bici /Via Verda sovint al seu pas per la vora del riu ja que sovint hi ha molta grava que pot fer caure a la gent.\nPublicado por Me moc en bici en 9:54 No hay comentarios:\nPetits canvis => grans canvis (22)\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 22 .....\nBé, el d'avui és el resumen de diversos comentaris que hem rebut sobre el mateix tema. Algunes persones ens han comentat que pensen que va ser una pena treure els ponts antics a l'Av. Lleida i Av. Generalitat ja que haurien pogut concectar la Via Verda directament amb l'estació de trens - un plus molt gran pel futur de la cuitat de cara al turisme del segle 21. Fins i tot, dos persones ens han propostat que, val, els ponts eren antics i potser s'havien de treure, però - i si posem dos ponts moderns, més apropriats al seu us (ciclistes i vianants) al seu lloc? Poder caminar o anar en bici directament des de la Via Verda, passant pel parc, i anant a l'estació de trens amb una zona per deixar bicis, o uns serveis, o un bar... sense travessar cap carrer, seria una cosa molt interessant per a Tortosa.\nPublicado por Me moc en bici en 2:51 No hay comentarios:\nPublicado por Me moc en bici en 3:27 No hay comentarios:\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 21 .....\nEl carrer Barcelona, a l'alçada de la residencia de gent gran, és massa estret per a que un cotxe pugui avançar a un cicliste deixant el 1,5m necessari. Proposem que es posin senyals recordant als conductors que no poden avançar en aquest tram del carrer per aquest motiu, ja que sovint (sobretot en la pujada quan els ciclistes van més espai) ho intenten. El mateix passa en les dos direccions, tan la d'anar cap al centre com d'anar cap a la raval. Si afegim que a més a més alguns cotxes agafen molta velocitat per aqui, més val posar senyals molt abans d'arribar als trams complicats.\nPublicado por Me moc en bici en 14:33 No hay comentarios:\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 20 .....\nEs podria treure profit d'aquest edifici antic de la Renfe, just al costat del carril bici que conecta la Via Verda amb l'estació de trens, posant-li un gran aparcament de bicicletes, i potser altres serveis - punt d'informació, lloguer de bicicletes, venta de coses necessaris per anar d'excursió en bici etc.\nPublicado por Me moc en bici en 3:24 No hay comentarios:\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 19 .....\nVigileu les "trampes" per les ciclistes! Aquesta és al Carrer Barcelona.\nPublicado por Me moc en bici en 4:14 No hay comentarios:\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 18 .....\nSe sap quan conectaran el carril bici entre l'Escola del Temple i la zona "del Carrefour"?\nPublicado por Me moc en bici en 4:10 No hay comentarios:\nNo hi ha diners, diuen, per a fer grans obres - però de vegades, no fa falta gaire diners per a usar l'imaginació i fer canvis petits a la ciutat. Canvis que ho farien molt més fàcil moure's-en en bicicleta. Si en teniu idees i ens els voleu fer arribar, juntament amb fotos si cal, els podem penjar aquí al blog (si voleu) i portar-los als ajuntaments locals per a que els estudien. Els podeu enviar a memocenbici@gmail.com Gràcies! Ja hem rebut idea no. 17 .....\nEl "nou" carril bici a Tortosa que va des de l'estació de trens fins al "pont roig" passant pel parc.\n1. Quan el carril travessa el carrer Ronda Docs, la visibilitat entre ciclistes i conductors que van pel carrer és nul·la, entre mig dels cotxes aparcats en bateria i els contenidors.\n2. El lloc on el carril travessa el Passeig Joan Moreira el problema és el mateix, la falta de visibilitat i la velocitat dels cotxes ho fa molt perillos.\nPublicado por Me moc en bici en 15:26 No hay comentarios:


II Mercat de calçat sostenible a Plaça Catalunya\nEl 27 de desembre d’11h a 14h a la Plaça Catalunya de Barcelona, en el marc de la III Fira de Consum Responsable, d’Economia Social i Solidàriaorganitzada per l’Ajuntament de Barcelona, se celebrarà el segon Mercat de calçat sostenible.\nLes persones que assisteixin al Mercat coneixeran d’una banda els impactes socials i ambientals de la producció industrial de calçat, a través de l'exposició Cuir i calçat a Bangla Desh: el cost real de la seva producció, feta per la campanya Canvia de Sabates. D’altra banda, coneixeran algunes de les alternatives sostenibles que existeixen en el sector del calçat, que compleixen alguns dels següents criteris: ecologia, producció local i artesania i segona mà. Es podran adquirir els seus productes als estands presents i al llarg del matí es faran presentacions dels projectes presents. A més a més, hi haurà un contenidor de la cooperativa Roba Amiga on es podrà dipositar calçat o roba de segona mà, per allargar la seva vida amb la reutilització.\nEl Mercat de calçat sostenible, impulsat per SETEM Catalunya, compta amb el suport del Comissionat d’Economia Social, Desenvolupament local i Consum de l’Ajuntament de Barcelona i de la Campanya Roba Neta. El trobareu el dia 27 de desembre d'11h a 14h, al bell mig de Plaça Catalunya. Us hi esperem!


Germanes clarisses - Reus - : UN PARÈNTESI\nUn parèntesi en la nostra vida és el que hem viscut aquesta setmana passada totes les germanes de la comunitat. Des de diumenge a la tarda fins al dissabte al migdia hem tingut una setmana d’exercicis espirituals. ¿Què vol dir això? És senzillament una setmana amb més temps de pregària, de reflexió, de silenci... per enfortir la nostra relació amb Déu i amb els germans; una setmana per trobar-nos amb nosaltres mateixes i amb Déu.\nPablo Redondo, franciscà, ens ha acompanyat al llarg d’aquest dies amb les seves xerrades al matí i a la tarda. Ens ha anat guiant meravellosament per l’evangeli de sant Joan de manera que, a mesura que anaven passant els dies, ens hem pogut endinsar en cadascun dels capítols d’aquest evangeli, entendre’l molt més i fer-lo nostre a partir de les estones de silenci i de reflexió. Ha estat un “viatge” fascinant per les pàgines de l’evangeli que, ben segur, ens ha ajudat a totes a aprofundir en la persona de Jesús i a veure-hi reflectida la nostra pròpia vida. Una setmana que ens ha donat ales per seguir amb més il·lusió la nostra vida. Després d’aquest parèntesi, continuem amb les nostres tasques de cada dia, però volem compartir amb tots i totes les que ens llegireu la nostra joia per un temps que hem gaudit a fons.\nPublicat per clarisses Reus a 15:22


Cas d'èxit de OSD Núvol - Club Tennis Tarragona estrena la seva WEB.\nEl Club Tennis Tarragona disposa d'unes instal·lacions de 10000m2 privilegiades al costat d'un paratge natural com és la platja llarga de Tarragona, tant sols a 5 minuts del centre de la ciutat en cotxe, amb parada de transport públic just davant del club també estan a uns 20 minuts caminant de la part alta de Tarragona.\nEn l'actualitat compten amb un total de: 11 pistes de tennis, 7 pistes de pàdel, 1 gimnàs amb 2 sales d'activitats dirigides, 1 piscina, 1 pista poliesportiva, 2 saunes, 2 banys turcs, 1 zona infantil, 1 perruqueria, 1 cabina d'estètica, 1 botiga HEAD i 1 restaurant.\nI com menys aquest gran Club de Tennis s'ha actualitzat la pàgina web, fent-la visual, fàcil i intuïtiva. Per això han comptat amb el producte OSD WEB APP de Oficina Semat Data que ha dissenyat la pàgina i assesorat a l'empresa en tot moment.\nI així ha quedat el resultat, i, més endavant ja podrem disposar de la aplicació per a mòbil i tauletes en múltiples plataformes.\nSi voleu veure la pàgina a fons seguiu el link:\nA continuació deixem algunes imatges de la web:


Més enllà del desencís PDF\nCarmel Bonnín Cortes\nAmb Més enllà del desencís, Carmel Bonnín ens ofereix un ventall divers de narracions. Mostrant una gran varietat destils i de registres, lautor es fa ressò, entre daltres, de situacions que afecten els ciutadans i les ciutadanes davui, contemplades sempre des de lòptica dels perdedors, i amb una mirada que anhela que la dignitat i lequitat no restin arraconades per leloqüència dels fets ni pel poder dels qui tenen la paella pel mànec. Més enllà del desencís, obra deliberadament compassiva, vol ser un crit datenció que convida a no deixar-se esclafar ni lligar pel desconhort que provoquen els difícils moments actuals, sinó a superar-los i, malgrat tot, a engrescar-se en la construcció dun futur més acollidor per a tothom.\n18/8/2020 · O bé per sinònims (dir, parlar, expressar, revelar, xerrar, comunicar, conversar, enraonar, rallar) i antònims (callar, silenciar, no piular). O fins i tot es poden llistar en funció de si es tenen més apreses o menys. Busqueu els sistemes que us vagin millor. La majoria del diccionaris en línia ofereixen la pronunciació dels mots. Lee toda la información gratis sobre el libro y ebook Més enllà del desencís y del autor Carmel bonnín. También podrás acceder al enlace para comprar el libro Més enllà del desencís y obtenerlo en pdf, epub, libro o el formato que desees.\n📘 Introduccion a la ciencia del entrenamiento\n📘 Sin dominio\n📗 Lletres poetiques\n📗 Flash núm. 10\n📚 Caso cerrado: asesinato en ámsterdam\n💻 Jardín de arena\n💻 Historia de mi familia: Apuntes sobre el palacio del rey sancho\n💻 Todo acaba de empezar\nMés enllà del desencís, obra deliberadament compassiva, vol ser un crit d'atenció que convida a no deixar-se esclafar ni lligar pel desconhort que provoquen els difícils moments actuals, sinó a superar-los i, malgrat tot, a engrescar-se en la construcció d'un futur més acollidor per a tothom.\n16 Jul. 2019 ... Més enllà de l'enrenou generat i del desencís dels afectats apareix un tema de fons que, això sí, queda fora de l'abast dels usuaris de la ...\nPlanteja crear més col·legis electorals per parròquia, ubicar-los fora de la casa ... i fa que les oposicions tinguin un paper gairebé testimonial més enllà de la ... Remarca el “desencís polític creixent” i alerta d'un “context de ...\n¿Tienes dudas? Llámanos al 967 225 863. Pago seguro. MÉS ENLLÀ DEL DESENCÍS (Libro en papel). de BONNÍN, CARMEL-5% MÉS ENLLÀ DEL DESENCÍS 2013 mag_carmel2_magatzem 26/11/13 11:59 Página 5. SuMArI VIoLèNCIA SALVATgE, 11 CoNSELL D’ADMINISTrACIó, 21 DESNoNAMENT, 29 L’oPI INForMÀTIC, 35 EL gENDrE, 47 VACANCES AFrICANES, 55 DoNES, 61 1. La que està en l’atur, 61 2. L’adolescent, 66 3. La violada, 72 4.


Esquerra: Portada de la 1a edició de Vilaniu, (1885).\nDreta: Suburbis de Valls (1922) Oli sobre tela del pintor vallenc Jaume Mercadé. Museu Nacional d'Art de Catalunya.\nEl conte Isabel de Galceran esdevindrà , el 1885, una novel.la ben estructurada i amb personatges ben perfilats: Vilaniu. Aquesta Vilaniu fictícia és Valls? Bàsicament, sí. Els records de Valls hi seran ben palesos - tradicions, personatges, paisatges, carrers, tipus, castellers...-. Però Oller no es limita en Valls. El seu Vilaniu recull tot allò que té de pintoresc i característic qualsevol vila catalana. Ell vol retratar un autèntic niu , que, tal com diu, podent-ho ésser\nde gaubança i pau enmig de la riolera naturalesa que l'envolta ho és, per estretor de mires, per ignorància, apassionaments i enveges, de malestar i discòrdia suïcida.\nA més, aquí em tens en una de les muntanyoses encontrades (estil Jocs Florals) més pobres i més rònegues de Catalunya, de gent mig salvatge...de mala sang, aspra, indòmita..La terra és pobra; els pobles, negres; la misèria tan gran, que ja comença a semblar-se a lextinció duna raça....\nEsquerra: Castells a Valls, a inicis de segle. És un modest tres de sis. Quedava lluny l'esplendor de dècades anteriors. A Vilaniu també hi ha castellers, i a més amb el nom real de l'època: Colla la Muixerra. Foto: Pere Català i Pic.\nDreta: L'actual nova època daurada dels castells permet oferir castells com aquest tres de nou amb folre, a càrrec de la Colla Vella dels Xiquets de Valls, a la Plaça del Blat.Cliqueu sobre la foto i sentireu el toc de castell, l'inconfusible so de la gralla. Foto: Català Roca- AMV\nVilaniu és la descripció realista de una vila provinciana, on la política menuda i les baixeses rurals tenen unes conseqüències tràgiques. Com diu el crític Manuel de Montoliu,\nL'ambient físic, el paisatge, ha inspirat en aquesta novel·la planes insuperables de color i de vida, que potser no tenen parió en la literatura catalana.\nLes relacions entre la dona d'un dels cacics, Isabel de Galceran, i el jove Albert permeten de descriure la decadència dels nuclis rurals en benefici de l'emergent burgesia barcelonina. Les dues families de cacics més importants de Vilaniu estan enfrontades. Davant la que sembla victòria dels Galceran, els Rodon contraataquen escampant calúmnies, a partir de l'enamorament del jove Albert per Isabel de Galceran.\nHi ha dues parts diferenciades. A la primera (els 11 capítols inicials), Oller se centra en la Festa Major. S'hi presenten personatges, relacions, llocs, costums...És la part més realista i de més acció. La segona part (els 10 capítols finals), ens relata la calúmnia de les falses relacions extramatrimonials d'Isabel i Albert i les conseqüències que se'n deriven. També s'embolica la troca pel vessant polític, amb l'empresonament d'en Rodon. El final és tràgic: La Isabel avorta, emmalalteix i mor, la seva família marxa de Vilaniu per no tornar-hi mai més i l'Albert se suïcida.\nLa novel·la comença respectant les pautes del realisme però acaba romànticament, gairebé com una novel.la de fulletó.\nCapítol 7 de la 1a. part: Cabòries dels protagonistes mentre contemplen la desfilada d'elements folklòrics.\nLa flaca d'en Rodon era precisament fer-se sempre bocades de ric i esplèndid. "Com diantre no se li havia acudit, allò del refresc!... Ca!, si, parlant del governador i d'en Galceran...Malviatge! ves quin paper que s'exposava a fer, ara!"\nI, tot malhumorat, s'atansà a sos amics enrotllant-se nerviosament entre els dits la cadena del rellotge. Justament en Tomaset, a precs de la pubilla, contava altre cop l'escena del desmai, de la qual pogué gaudir-se així en Rodon.\nPerò la llarga corrua de moixigangues, precedida d'un espadat de cinc, començava a desfilar per sota el balcó als eixordadors desconcerts de músiques i gralles. En Tàrrega s'abocà a la barana cridant a son costat a l'inseparable Rodon. La pubilla quedà entre aquest i don Tomàs, qui, pretextant poc lloc, s'aprofità aconstant-se a la seva veïna tant com pogué.\nCapítol 10 de la 2a. part: Tip de discutir amb el pare, l'Albert Merly fuig de casa.\nQuan aquell matí, el senyor Merly entrà a la cambra de son fill i, en lloc d'aquest, es trobà amb una lletra de comiat, per poc es fereix.\n-Francisqueta! Francisqueta!, què vol dir, tot això?\nLa interpel·lada entrà tremolant com la fulla a l'arbre, els ulls encara roigs de tant plorar.\n- Què significa tota aquesta comèdia? És a dir que tu ho sabies, no me n'has dit res, i encara l'has ajudat a fugir?\n- No, home, no: no en diguis fugida. És que a tots dos ens ha faltat cor per a dir-t'ho. Com que aviat t'enfades tant, tu mateix t'ho perds - respongué ella deixant-se caure a la primera cadira.\nDon Ramon es posà furiós: les mans plegades al darrera, els ulls fora del cap, son front i sa calba testa esdevinguts de color escarlata, començà a passejar-se amunt i avall, exclamant-se de bo i millor, sense escoltar les excuses de la seva pobra dona.\nBall de la Moixiganga de 1921. 70 anys després de la darrera representació, el 1991 es va recuperar aquest ball que reprodueix els passos de la processó de Setmana Santa.Foto: Pere Català i Pic-AMV La Plaça de l'Oli de Valls, a inicis del segle XX. Els carrers i places de Vilaniu es reconeixen perfectament en la ciutat nadiua de l'escriptor: Valls. Foto Pere Català i Pic- AMV.\nEdicions. No he sabut trobar edicions escolars recents de Vilaniu. Caldria remuntar-se a l'any 1989 per trobar-ne la darrera. La referència exacta és:\nOller, Narcís: Vilaniu . Barcelona: Ed. 62 ,1989: 2a ed (l'Alzina, 4) 236 pp. Per entendre'ns: és el text pelat, sense introducció ni notes ni propostes didàctiques.\nAritzeta, Margarida: "Els topònims de Vilaniu", dins Serra d'Or 312, setembre 1985. p. 46. Concisa i aclaridora relació de topònims de Vilaniu i Valls.\nNunes, Maria: "El drama de Vilaniu.Reflexió sobre el contracte que subscriu el lector de la novel.la." , dins Serra d'Or 312, setembre 1985.pp 45-49\nPalacín, Albert: "Enumeració i estudi de la temàtica sociofolklòrica en la primera part de Vilaniu", dins Actes del col·loqui Narcís Oller. Valls: Ed. Cossetània, 1999. pp 287-296. En aquestes actes també hi ha un treball esplèndid de Jordi Bertran sobre la mateixa qüestió ( pp. 173-196)\nTreball lingüístic i literari. La crítica literària retreu a aquesta novel.la la manca de versemblança i de força dels personatges. Però per altra banda se li reconeix una gran habilitat en l'ús dels diferents registres lingüístics, i la parla popular del Camp de Tarragona de finals del XIX s'hi reflecteix amb vigor i fidelitat. Hi ha , doncs, un interessant treball lingüístic a fer. Per la banda més estrictament literària, certament cal reconèixer una certa fluixesa en comparació amb L'escanyapobres , per exemple. Però segueix sent una bona novel.la.\nRuta dramatizada Narcís Oller pel barri antic de Valls, de la Societat Narcís Oller. L'abril de 2007 es va estrenar una ruta dramatitzada Narcís Oller. El guió de la ruta és el diàleg entre dues velles pageses vallenques, la Remei i la Consol, que ens porten per 11 indrets clau de l'univers vallenc de Narcís Oller. A cada parada hi ha un plafó explicatiu i un medalló de bronze, que també es poden descarregar en pdf a l'enllaç de la ruta, i es llegeixen fragments escollits de l'obra olleriana. Aquest guió és una síntesi de dues rutes: la proposada per Margarida Aritzeta, i la que van redactar les professores de llengua catalana de l'IES Narcís Oller Ester Comas, Empar Bofarull, Montse Gassió, Neus Porres, Montse Bové, Teresa Jové i Marta Ferré durant el curs 2005-06, i que els va valdre el Premi Baldiri Reixac als mestres 2006. Està en curs d'elaboració dos dossiers pedagògic, un per a ESO i un altre per a Batxillerat, per tal de completar l'oferta d'aquesta ruta, que pel seu rigor i amenitat és un intent molt reeixit d'acostar Narcís Oller i el Valls del tombant de segle XIX - XX al lector actual. La web de la societat ofereix més informació sobre la Ruta dramatitzada Narcís Oller.\nRuta per Valls de Camps i Trilla. , en el seu llibre Narcís Oller: la novel·la d'una època (pp.128-133) proposen una ruta pel Vilaniu imaginari inspirat en el seu Valls natal. La ruta és valida tant per a Vilaniu, com per a La Bogeria, La Febre d'Or i L'Escanyapobres.La riquesa arquitectònica i la clara inspiració vallenca de tota l'obra d'Oller bé justifiquen la visita a Valls dels joves lectors de qualsevol de les seves obres. Ens fem ressò, aquí, de la proposta d'itinerari que fan Camps i Trilla, tot advertint que , en l'edició que manegem nosaltres, s'ha escolat un error: el mapa de la Ruta de Valls apareix a la p. 132 sota l'epígraf erroni de Ruta n. 2. En realitat, hauria de dir "Ruta n. 1". Tornant a la ruta , són d'imprescindible visita els punts més interessants del barri vell: Església de Sant Joan, Plaça del Blat, Casa de la Vila , Carrer de la Cort ( la casa natal de l'escriptor és el num. 25), la Capella del Roser, l'Antic Hospital de Sant Roc, el Call Jueu... Sortint del Barri vell, també convé visitar el passeig dels Caputxins ( on hi ha el Museu de Valls).la Plaça del Quarter ( amb el bust de l'escriptor). Als afores de la ciutat, el Bosc de Valls - on Oller hi passà llargues estades vacacionals- és també digne de visitar. Hi ha informació completa al web de Valls sobre la ciutat i la comarca, que acull monuments imprescindibles i bellíssims com el Monestir de Santes Creus i paratges naturals com l'Albereda de Santes Creus o la Serra de Miramar. El Centre de Recursos Pedagògics de l'Alt Camp aplega abundosa informació i material didàctic sobre la comarca.\nTreball interdisciplinari amb Història. Aquesta novel·la presenta molts elements per a aprofundir en les lluites polítiques del segle XIX: entre liberals i conservadors, entre isabelins i carlins, entre republicans i monàrquics, la Revolució de 1868...\nTreball sobre cultura popular i tradicional. Els primers capítols són un document vivíssim de la cultura popular catalana del segle XIX, en aquest cas vallenca. Castells, moixigangues, balls parlats, processons religioses, gegants i capgrossos... Tota aquesta cultura de carrer que ara reviu amb força se'ns manifesta amb esplendor a les planes de la novel.la. La novel·la és una bona excusa per fer una aproximació al món casteller, per exemple.


A classe de Tecnologia els alumnes de 2n d’ ESO hem utilitzat la «capsa dels cubs» de la maleta EXPRESSART. Aquest material que tenim aquest trimestre a l’institut ens l’ha deixat el Macba. L’objectiu ha estat introduir l’alumnat en l’estudi dels materials per posteriorment fer un treball en grup sobre algun dels materials tecnològics que […]\nAquest passat divendres 18 d’octubre professors i alumnat del projecte de 2n d’ESO hem anat al Macba. Primer hem entrat a sales per veure algunes obres i omplir una fitxa sobre la relació dels objectes de la Maleta EXPRESSART que hem treballat a l’institut en relació a les obres que es troben exposades al Macba. […]\nEl passat 17 d’abril es va presentar a l’escola Josep M de Sagarra el programa «Magnet, aliances per a l’èxit educatiu». Una iniciativa impulsada per la Fundació Jaume Bofill i el departament d’Ensenyament. El programa promou «LA INNOVACIÓ EN ELS CENTRES EDUCATIUS A TRAVÉS D’ALIANCES AMB INSTITUCIONS CULTURALS I CIENTÍFIQUES DE REFERÈNCIA». Aquest programa l’iniciem […]\nBy admin on Ene 23, 2013 in Art i volum, Batxillerat d'arts, Dibuix artístic, MACBA, Visual i plàstica\nEl 22 de gener vam visitar el MACBA amb els alumnes del batxillerat d’arts i també els de CINEMA en CURS de 4t d’ESO. Aquesta primera visita intentava apropar els nostres alumnes a la realitat museística més oculta: els espais d’arxiu, conservació i documentació d’aquest museu. Vam poder visitar amb els professionals que treballen tot el departament de catalogació. Vam poder veure […]\nVisita al MACBA amb els alumnes de 1r d’ESO\nBy admin on Dic 20, 2012 in Activitats i projectes, ESO, MACBA, Projecte de 1r d'ESO\nCom a conclusió del projecte de 1r d’ESO que han realitzat els alumnes aquest trimestre, hem fet una visita alMACBA per veure com fotògrafs i artistes de renom utilitzen la fotografia per expressar les seves idees. Hem pogut gaudir dels retrats d’ Allan Sekula, de Sandra Balcells, de Gerhard Richter…. Hem comprovat que un retrat […]


Teatre i perspectiva de gènere - Nus Cooperativa -Formació\nTeatre i perspectiva de gènere\nGènere per a professionals del teatre\nTaller de Teatre Social i Gènere per a joves\nProjecte de prevenció de les violències de gènere a través del teatre social\nTaller de Teatre Social i Bullying per a joves\nProjecte de prevenció de l'assetjament entre iguals a través del teatre social\nTeatre Fòrum sobre ciberassetjament\nHome/Portfolio/Formacions, Propostes online/Teatre i perspectiva de gènere\nTeatre i perspectiva de gènereNus Cooperativa2022-04-04T12:23:47+02:00\nPer aconseguir-ho, és imprescindible que les persones professionals del món de la cultura incorporin una mirada de gènere i interseccional, tant a l’hora de crear com de programar.\nEs tracta de pensar el Teatre en termes Feministes. Això vol dir anar molt més enllà de tractar temes mal anomenats “de dones”, per incorporar la intenció de fer-nos càrrec de les preguntes difícils. Deixar-nos permear pels questionaments més profunds que els feminismes contemporanis proposen, aquells que són anticapitalistes, no jeràrquics; aquells que qüestionen la matriu de gènere, l’heterosexualitat obligatoria, o els privilegis. També vol dir anar més enllà del mainstream per generar nous relats més enllà del relat patriarcal.\nL’objectiu general del curs és el de formar els i les professionals del món del teatre en perspectiva de gènere, donant a conèixer elements d’anàlisi i creació de textos teatrals i de direcció artística, que puguin ser útils en la tasca que realitzen.\nPer això aprofundirem en:\nIntroduir-nos en la perspectiva de gènere i els seus conceptes bàsics.\nIntroduir una mirada crítica en les arts escèniques que tingui en compte les construccions culturals que s’elaboren sobre homes i dones en la nostra societat, valorant en quina mesura aquestes es projecten sobre l’escenari.\nCrear un espai de reflexió entorn a com es veuen representats els rols femenins, masculins i no binaris en la ficció,.\nDesnaturalitzar la tradició imposada a dones, diversitats i dissidències sexuals, del paper de subordinació per, des d’allà, iniciar una presa de consciència cap a la transformació.\nEstudiar els recursos escènics i el seu paper transmissor de creences.\nEntrenar-nos en la construcció de noves trames i referents femenins.\nFormació destinada a persones professionals del teatre (intèrprets, dramaturgues/s, directores/s, programadores/s, etc.) interessades en adquirir eines per incorporar la perspectiva de gènere en la creació i direcció de projectes escènics.\nProfessionals de l’àmbit de la cultura\nDurada òptima Cada formació té una durada determinada, essent 20h una durada òptima per a l’assoliment dels objectius plantejats.\nPressupost Pots demanar aquesta formació per al teu grup o equip. En alguns casos les proposem varies vegades l’any via inscripcions individuals. Cal estar atenta a quan obrim inscripcions. Per a fer-ho pots seguir-nos a xarxes o escriure’ns per rebre el nostre butlletí\nPropera formació Sala Beckett maig – juny 2022 INSCRIPCIONS AQUÍ\nEl curs m’ha aportat exemples pràctics per poder accionar de forma individual per aportar al col·lectiu una mirada més feminista, en aquest cas en el món de les arts escèniques, des de com modificar un text teatral per fer-lo més inclusiu fins a la creació de personatges que no reprodueixin els rols de gènere, etc.\nParticipant al curs de la Sala Beckett\nHistòries Visibles (Teatre en streaming)\nCodi Binari (Teatre en streaming)\nCursos de Teatre Social i Teatre de l’Oprimit\n24 d'Octubre de 2019 | 0 Comments\nPrevenció del Bullying per a Comunitats Educatives\nMetodologies Participatives per a l’Acció Comunitària


El perquè de les eleccions\nEl dia 26 vaig comunicar als associats la meva voluntat de convocar eleccions a la presidència del Cercle per al Coneixement – Barcelona Breakfast. Aquesta decisió la vaig presentar a la Junta i la vaig adoptar després d’escoltar les seves opinions. Un cop ja comunicada als associats, ara voldria fer-ho a través d’aquesta plataforma per tal que tots els amics que ens honoreu amb les vostres visites pugueu assabentar-vos de primera mà de les causes d’aquesta determinació.\nEn primer lloc vull manifestar que aquesta va ser una decisió molt meditada. Les raons que em van empènyer a prendre-la són bàsicament dues.\nLa primera és que vaig optar a la presidència amb l’objectiu de consolidar un procés llarg, que s’havia iniciat a començament de l’any 2007, que fou la unió de dues associacions: el Cercle per al Coneixement i Barcelona Breakfats. Un procés que avui podem donar per totalment finalitzat. Com qualsevol procés d’aquest tipus, el resultat no és mai la suma exacta del dos components originals. En ell s’han perdut alguns associats i la nova associació s’ha enriquit amb tot allò de positiu que ambdues associacions tenien. Probablement deduireu que hi ha hagut dificultats administratives i de tot tipus; les normal en fusions d’aquesta classe. Lògicament aquests processos tenen molts serrells que demanen dedicació i generen molt desgast que s’ha acumulat en alguns de nosaltres. Voldria destacar i agrair el paper jugat pels membres responsables de l’equip, que ho ha fet tot més fàcil. Amb tot queden encara algunes coses per resoldre, així l’associació ha de consolidar noves fórmules de finançament que li han de permetre continuar la seva activitat amb la necessària tranquil•litat, tot mantenint la seva tradicional i valuosa independència política i dels grups de pressió.\nLa segona raó rau en la necessitat d’abordar un projecte que il•lusioni al conjunt de l’associació. Creiem que fer-ho demana una llarga reflexió i la participació del màxim nombre d’associats. Moltes coses han canviat en la nostra societat des del proper (però llunyà per l’evolució social i política del país, moment en què un petit grup d’estimats socis amb visió i perspectiva) units per l’amor al país, van fundar l’aleshores Cercle per al Coneixement amb l’objectiu de contribuir a consolidar la Societat del Coneixement a Catalunya. Durant aquest temps les sensibilitats polítiques han canviat i al mateix temps han aparegut grups i associacions que també tenen objectius semblants al nostre, la qual cosa provoca que el nombre de reunions a les que molt de nosaltres som convocats és gran, hem de distribuir el nostre temps en diferents escenaris i, sovint, això repercuteix en la vida associativa. Per això probablement calgui buscar noves fórmules i models de relació que potenciïn el contacte directe amb trobades que es combinin amb una relació virtual enriquidora.\nEn tot cas cadascú de vosaltres té idees, els membres de la Junta també en tenim, i algunes seran contradictòries. Per tant creiem que cal passar per un procés electoral i disposar d’una Junta més cohesionada i amb nous projectes que permeti fer sossegadament aquest debat i prendre les determinacions més escaients.\nÉs per tot això, com deia, que he cregut molt millor la legitimació electoral d’una nova Junta que enceti aquesta nova etapa amb il•lusió. Qualsevol canvi requereix noves energies.\nVoldria ara manifestar l’agraïment a tots aquells que us heu mostrat fidels a les nostres cites, físiques o virtuals, i especialment a tots aquells membres de la Junta que han participat activament en la gestió i dinamització del Cercle durant aquests mesos complicats.


DISSABTE A LA LLOMBARDIA | IGUALADA HOQUEI CLUB\n← AMATORI SPORTING LODI, UN HISTÒRIC EN FORMA\nEL PLA DE VIATGE FET BOZINS →\nDISSABTE A LA LLOMBARDIA\nPublicat el 15 Gener 2010 per ihc\nEl PROINOSA Igualada té aquest dissabte un dia intens de viatge i partit. L’expedició igualadina està convocada a 2/4 de 7 del matí a l’hotel Amèrica per anar després a l’aeroport del Prat. Els igualadins surten de la terminal 2 cap a Milà 5 minuts abans de les 9 amb un avió de la companyia Easy Jet. L’hora d’arribada a l’aeroport de Milano-Malpensa és al voltant de 2/4 d’11. Un cop allà els arlequinats llogaran dues furgonetes per fer el trasllat per carretera fins a la localitat de Ferromaggiore, a uns 20 quilòmetres de l’aeroport, on hi tenen l’hotel. Després de dinar i d’una estona de descans la plantilla igualadina es desplaçarà fins a la localitat de Lodi, situada a uns 70 quilòmetres en direcció sud . L’expedició la formen els 10 jugadors de la primera plantilla, més el tècnic Joan carles, el fisio Marti Compte i David Figueras com a delegat. En aquesta ocasió acompanyen l’equip el president Josep Maria Oller i els vice-presidents Raja i Margets.\nL’Amatori Lodi-PROINOSA IHC es disputarà al Palazzeto Dello Sport Palacastelloti, de la via Piermarini, una pista de parquet de 20X40, amb capacitat per 2600 espectadors. Les entrades pel partit van dels 8 als 10 euros i s’espera una bona entrada. I és que hi ha força espectació per aquest partit. I és a Itàlia consideren l’Igualada HC la pròpia història d’aquest esport, en paraules textuals, amb les 6 Copes d’Europa obtingudes pels igualadins. El seu web destaca que tot i que els resultats no l’han acabat d’acompanyar l’equip de Joan Carles és té una alta qualititat tècnica. Per la seva banda el tècnic llombard haurà de decidir quin dels 3 estrangers que té l’equip, els argentins Montigel i Romero i el brasiler Karam, es queda fora de la convocatòria ja que tots 3 són extracomunitaris. Els tifosi s’estan preparant per omplir el Palacastelloti. Allà s’hi podran veure els seguidors de les penyes Lodi Unite, Viking, Orda Balorda, Trenin del Burgh, Naviti Lodigiani o Sanfriol.\nPer cert el partit tindrà també un atractiu literari. El veterà ex-jugador i entrenador Massimo Mariotti serà al Palacastelloti per presentar-hi les seves memòries, la seva història com a jugador. El llibre es titula Mister Hockey


Apropant el dret a la salut als joves catalans - #edutransforma\nMedicusmundi Catalunya i Farmacèutics Mundi treballen conjuntament des del 2003 amb projecte i campanyes d’EpD com la que presenten en aquest article. "Drets a la Salut a l'Africa" pretén apropar el dret a la salut al jovent català a partir de propostes educatives innovadores i transformadores.\n03.10.2014 - 06:19\n“RECreactiva’t: projectem per Àfrica”, un concurs de curtmetratges, i “Salut!”, una obra de teatre interactiu, són dues de les activitats que hem realitzat aquest any des de la Campanya Dret a la Salut a l’Àfrica. Una campanya d’Educació per al Desenvolupament que pretén abordar els diferents factors que impedeixen gaudir del dret a la salut al continent africà i al món.\nDes de Medicusmundi Catalunya i Farmacèutics Mundi treballem conjuntament amb projectes i campanyes d’EpD des del 2003. I continuem apostant per una educació innovadora i transformadora, mitjançant activitats atractives i originals que apropin el dret a la salut al jovent català.\nMalgrat mantenir el focus en el continent africà, seguint la idea original de la campanya iniciada el 2010, aquest any hem volgut apropar-nos a la situació que estem patint en el nostre entorn més proper i en relació al sistema sanitari. Per fer-ho hem donat especial protagonisme als determinants socials de la salut, i així ho hem treballat, tant en el concurs com en el teatre.\nCompartim amb vosaltres els quatre curtmetratges que s’han presentat en aquesta edició del concurs “RECreactiva’t, projectem per Àfrica”. Són el resultat de diversos mesos de feina i esforç, amb idees i formats molt variats:\nProjecte Xevi, de l’Agrupament Escolta Les Gavarres de la Bisbal d’Empordà (grup guanyador del premi al millor curtmetratge per votació del jurat)\nDonar vida, a quin preu?, de l’Agrupament Escolta i Guia MontsantCim de Reus (grup guanyador del premi al millor curtmetratge per votació online i premi al curtmetratge amb més impacte social per votació del jurat )\nDues vides, dues realitats, de l’Escola Josep Tous de Barcelona\nKatharsis, de l’Esplai El Bon Recer de Barcelona\nEl fotoreportatge del concurs mostra les imatges de les gravacions dels curts i les reflexions de les joves que hi van participar.\nSalut!, per altra banda, és una obra de teatre interactiu de la mà de la companyia de teatre Frec a Frec on, mitjançant una primera posada en escena ambientada al continent africà, es vol transmetre als nois i noies les dificultats extremes que pateix una mare africana per intentar salvar la vida del seu fill malalt després de beure aigua contaminada. En una segona escena, es vol apropar els joves a la problemàtica de les pràctiques d’una empresa multinacional que vulnera el dret a la salut de la població local.\nAquesta activitat no té l’únic objectiu de donar a conèixer aquesta realitat, sinó que busca el debat i la reflexió del jovent, mitjançant les diverses dinàmiques educatives que es duen a terme, per tal de cercar opinions i alternatives per a la construcció d’un món més just. Els centres que aquest any han participat en l’activitat han estat l’IES Príncep de Girona, el Grup Scout Makarenko, l’IES de Terrassa, l’Esplai el Bon Recer i l’Associació Educativa Nou Quitxalles.\nMalgrat la situació de retallades que està patint actualment el sector educatiu, ens complau veure com és possible despertar inquietuds entre el jovent, reforçant la seva part més humana, i aprendre de la seva forma de pensar i de fer. Volem també fer una menció especial a la figura dels educadors responsables de grup, tant de centres educatius com de lleure, per la seva implicació, acompanyament i suport als nois i noies participants a les activitats, doncs la seva feina ha estat fonamental en tots els casos.\nDes de la Campanya, tenim l’esperança de poder continuar oferint aquestes activitats en un futur, on la reflexió és la protagonista abans, durant i després de les mateixes, des de la perspectiva més humil i sincera de la joventut catalana.\nAbout Campanya Dret a la Salut a l'Àfrica\nDret a la salut a l'Àfrica. és una campanya d'Educació per al Desenvolupament que pretén abordar els diferents factors que impedeixen gaudir del dret a la salut al continent africà. La iniciativa que sorgeix de les entitats, Farmacèutics Mundi i Medicus Mundi Catalunya, donarà lloc a diverses activitats que es duran a terme per tot el territori català. Contact: Lloc web | Twitter | More Posts


Dia Internacional del Càncer de Mama 2012\n1 de Novembre de 2012 by picam\nEl Dia Internacional del Càncer de Mama, des de PICAM el vàrem commemorar amb una xerrada a càrrec de la Sílvia Foz, assessora d’imatge; va versà sobre de El teu estil, la teva imatge , i és va fer al Casal Cívic de la Riera Bonet.\nLa Sílvia, va saber captar, en tot moment, l’atenció dels presents, fent que fos una xerrada, alhora de participativa, interactiva; i d’una manera molt subtil, ens va fer adonar de la importància que té la nostra imatge per a sentir-nos més segurs, i això passa, sens dubte, quan ens agradem més a nosaltres mateixos.\nPsicològicament, és un dels molts factors que estan relacionats amb l’autoestima, i hem de procurar que aquesta sigui el més òptima possible; si és així, quan ens hem d’enfrontar a qualsevol contrarietat la podrem superar amb més èxit.\nTambé és va donar el II Premi al Voluntariat de PICAM, que aquest any va ser per, la nostra voluntària, la M. Teresa.\nVolem agrair a totes les persones que van assistir la seva presència, i molt especialment la del Alcalde Sr. Xavier Paz, la de la Regidora Sra. Ana Cantudo, i la de la Sra. Mercè Montero. Així mateix volem donar les gràcies també a la nostra revista local “El Llaç” per la seva col·laboració. Gràcies a tothom!\nAlgunes de les fotos que es vàren fer:\nAssociació de Dones Espluguines i Dia Internacional del Càncer de Mama\nCopagament dels medicaments


Blog - Pàgina 12 de 49 - GRAN CENTRE GRANOLLERS\n19 des. No siguis Innocent i fes la teva Llufa\npublicat a 17:21h a Activitat, Associació, Campanya, Comerç, Sin categoría\nEl proper dia 28/12 t'esperem a la Plaça Maluquer de Granollers per fer la teva Llufa...\n11 des. UN NADAL SENSE TU – AMB RICARD DÍAZ A MÉS ENLLÀ DEL REPTE DE SER PERSONA AMB RICARD DÍAZ – A FAVOR DEL XIPRER\npublicat a 18:12h a Activitat, Associació, Campanya, Ciutat, Conferencies\nT'hi esperem el proper dijous 19/12 a les 20:30h a la Sala Tarafa. Un dels aspectes bàsics del creixement i maduració personal és adonar-se del que significa per a cadascun VIURE i MORIR. Preguntar-se com viu i com són les petites o grans morts que he...\npublicat a 11:04h a Activitat, Associació, Campanya, nadal\nDissabte 6/12 vàrem presentar a la Plaça Maluquer la Campanya Solidària de Gran Centre 2019 a favor de CEE MONTSERRAT MONTERO. Acompanyats de la nostra estimada ovelleta Ganxeta,que va estar al costat dels més petits que jugaren a fer manualitats de la mà de Kids...


Zona interior – Mirades – Llar de criança\nLa casa és un edifici a quatre vents, de més de cent anys, rehabilitat recentment. Per al projecte s’utilitzen els espais interiors de la planta baixa. L’entrada, anomenada Sala de Descoberta, és un espai de rebuda dels infants i les seves famílies, i la seva polivalència i distribució en racons permet varis usos: descoberta i manipulació d’objectes naturals i joguines, expressió de la creativitat i imaginació, joc simbòlic, etc. així com un canviador Pikler per a la higiene dels més petits.\nLa sala d’estar, connectada amb l’anterior i anomenada Sala de la Calma i Mediateca, és un espai de tornada a la calma on poder gaudir d’una estona de contes i històries màgiques i alhora descansar i fer la migdiada desprès de dinar. Tanmateix, en dies de molt fred i/o pluja, aquesta sala permet fer un treball psicomotriu i de descàrrega emocional al no poder sortir a l’exterior tal i com es fa habitualment.\nLa cuina de la casa, anomenada Sala de Cuina i Experimentació, és l’espai de preparació dels àpats dels infants i, en certs moments, dóna molt de joc per experimentar i transformar amb productes naturals, com per exemple veure tots els processos de l’elaboració del pa: veure com el pagès sembra el blat al camp del costat i el recull; de les llavors en surt farina desprès de moldre-les; amb la farina i altres ingredients es pot fer massa de pa que si es cou, es converteix en pa que podem menjar.\nUn altre espai del servei és El Rebost que fa funcions de magatzem dels diferents materials de joc i activitat dels infants i que, periòdicament, es van canviant i adaptant als seus interessos i necessitats. Finalment, hi ha el lavabo per la higiene dels infants, amb un adaptador per la tassa i els orinals o gibrelletes (“potty” com diem a l’escoleta) per anar deixant els bolquers, en el moment que sigui més idoni per l’infant.\nActualment estem en procés de crear un altre espai, la Sala Nova de l’escoleta. Un espai diàfan que ens permetrà oferir uns nous espais per a petits i grans.\nAquí podeu veure un recull de les imatges dels diferents espais interiors.


La pandèmia fa caure la producció de sèries per primera vegada en més de deu anys\nEls mesos de confinament han afectat el nombre de noves ficcions\n'Los Bridgerton' és una de les noves sèries estrenades durant el 2020 Netflix\nLa pandèmia de coronavirus ha fet punxar la bombolla de les sèries. Per primera vegada en 10 anys la producció de sèries als Estats Units ha patit un descens, segons detalla l'informe que anualment fa la cadena FX. L'esclat de la pandèmia va fer que Hollywood aturés durant mesos el rodatge de produccions de televisió i això ha tingut conseqüències pel que fa al nombre de novetats. Durant el 2020 s'han estrenat als Estats Units 493 ficcions, una dada que suposa una disminució del 7% respecte al 2019, quan es van llançar 532 noves produccions, una xifra rècord.\nAquesta és la primera vegada que es detecta una caiguda de produccions des del 2009, any en què la cadena de pagament, ara propietat de Disney, va començar a publicar aquests informes. Des de la revista especialitzada Deadline apunten que aquest canvi de rumb en la indústria podria ser només temporal i estretament vinculat a la situació pandèmica. La publicació assegura que les cadenes en obert estan tornant a una seminormalitat que podria fer que a finals del 2021 el volum de producció sigui tan alt com en temporades anteriors.\nLa pandèmia ha afectat noves sèries però també altres que ja estaven en marxa. Plataformes de streaming i també cadenes de cable han fet marxa enrere en alguns dels seus plans de futur i han cancel·lat ficcions que tenien noves entregues confirmades. Netflix, per exemple, ha decidit cancel·lar sèries per a les quals ja tenien aprovades noves temporades, com ara GLOW o The Society. També han seguit un camí similar Showtime, que va cancel·lar Llegar a ser Dios en Florida, i l'ABC, que va decidir no continuar amb Stumptown tot i haver donat llum verda a la seva segona temporada.


El Sant Pare ha tancat les intervencions de la 34a Trobada Mundial de la Pau, a la Plaça del Capitoli de Roma\nEl Papa denuncia "la indiferència davant un món assedegat de pau"\nLa Trobada Mundial de Sant Egidi ha reunit a Roma líders religiosos i socials per compartir "la fraternitat que penetra en els pobles"\nRoma ha estat aquest dimarts a la tarda la "capital de la pau" amb la trobada internacional "Ningú no se salva sol. Fraternitat i Pau". Ha estat la 34a edició de les convocatòries que fa cada any la Comunitat de Sant Egidi seguint "l’esperit d'Assís", arran de la històrica jornada impulsada per Joan Pau II el 1986. Després de les pregàries de les diferents religions en llocs diferents, amb els cristians a la basílica d’Araceli amb la presència del Papa Francesc, del patriarca Bartomeu I i de les diferents Esglésies ortodoxes i protestants, els líders religiosos s’han congregat a la plaça del Capitoli per a la cerimònia final. Després de l'arribada del president de la República italiana, Sergio Mattarella, hi han intervingut el fundador de la Comunitat de Sant Egidi, Andrea Riccardi, i la presidenta de la Comissió Europea, Ursula von der Leyen, en aquest cas per videomissatge.\nDesprés han parlat els líders i representants de les religions: el patriarca de Constantinoble, Bartomeu I, el rabí en cap de França, Haim Korsia, el secretari general del Comitè Superior de la Fraternitat Humana, Mohammad Abdelsalam Abdellatif, en representació de l’islam, el budista Shoten Minegishi i, finalment, el Papa Francesc, que ha fet una crida a "no quedar indiferents davant d'un món assedegat de pau". En aquesta línia, ha alertat davant el perill "d'acostumar-nos a un món dominat pel mal de la guerra", i ha recordat que "la pau és la prioritat de qualsevol política". En un altre moment, el pontífex ha assegurat que "la fraternitat, que neix de la consciència de ser una sola humanitat, ha de penetrar en la vida dels pobles, en les comunitats, entre els governants i en els fòrums internacionals". El bisbe de Roma ha conclòs que, "d'aquesta manera, augmentarà la consciència que només podem salvar-nos junts trobant-nos, tractant-nos, evitant les baralles, reconciliant-nos, moderant el llenguatge de la política i de la propaganda i desenvolupant camins concrets per a la pau".\nAbans, en la pregària ecumènica cristiana, el Sant Pare ha presentat l’egoisme com la causa del mal. "Déu no ve a alliberar-nos dels problemes, que sempre hi són, sinó per salvar-nos del veritable problema, que és la manca d’amor", ha subratllat. En la mateixa línia, ha afegit que "és aquesta la causa profunda dels nostres mals personals, socials, internacionals i mediambientals", i ha comentat que "pensar només en un mateix és el pare de tots els mals". En un altre moment, Francesc ha fet una crida a la unitat dels cristians des de la fraternitat. Ha dit que, "com més estiguem units al Senyor Jesús, més oberts i universals serem, perquè ens sentirem responsables dels altres, i l’altre serà el camí per salvar-se un mateix, qualsevol altre, qualsevol ésser humà, siguin quines siguin la seva història o la seva creença, i començant pels pobres, pels més semblants a Crist". Finalment el Papa ha expressat el seu desig "que el Senyor ens ajudi a caminar junts per la via de la fraternitat per ser testimonis creïbles del Déu viu".\nJa en els moments finals de la trobada, s'ha fet un minut de silenci en record de les víctimes de la pandèmia i de totes les guerres i s'ha llegit la crida de pau 2020, lliurada per un grup de nens als ambaixadors i als representants de la política nacional. Hi han estat presents, entre altres, els ministres d'Interior i d'Afers Estrangers d'Itàlia, Luciana Lamorgese i Luigi Di Maio, i altres dirigents internacionals. Al final, el Papa, al costat de tots els líders religiosos, ha encès el canelobre de la pau. Aquests i altres han estat grans gestos perquè la pau sigui aviat una realitat i perquè les religions hi contribueixin.


La indústria del motor catalana es ven a la Xina | ElMotordeGirona.cat\nSet empreses catalanes del món de l’automoció han viatjat a la Xina per buscar oportunitats de negoci en el que està cridat a ser el principal mercat per la indústria automobilística del món.\nUna fàbrica xinesa de vehicles. (Foto: Siyuwj / Wikimedia Commons)\nAquesta missió comercial està organitzada pel Clúster de la Indústria de l’Automoció de Catalunya (CIAC) i avalada per l’agència d’internacionalització i promoció de l’empresa catalana, Acció. L’objectiu és facilitar l’entrada d’empreses catalanes en el mercat xinès.\nZanini, Doga, GPO, Motor Anoia, AMES, MMM i Infun Group han pogut contactar amb proveïdors i fabricants locals i han fet una visita per les empreses més importants del país com Chery, Dongfeng Honda o Volkswagen.\nLa Xina fabrica un de cada quatre cotxes que hi ha al món i no té restriccions en l’implantació de proveïdors estrangers.\nEl CIAC va nèixer el 2013 i està integrat per 139 empreses. Té l’objectiu de reforçar a competitivitat de la indústria del motor a Catalunya i fomentar els llocs de treball que hi van lligats. El sector és un dels més importants del país. Representa el 7% del PIB català i dóna feina directa o indirectament a 90.000 persones.\ntags: Clúster de la Indústria de l'Automoció de Catalunya indústria automoció internacionalització Xina\nprevious Un semàfor de Girona multa 7.000 conductors\nnext Un mecànic llança un Porsche 911 a l'aigua!


Quality Inn and Suites Horse Cave Allotjaments : Reservar ara\nQuality Inn and Suites Horse Cave Horse Cave (KY) : Confirmació immediata i preus baixos per a Quality Inn and Suites Horse Cave Horse Cave (KY) amb Agoda. Quality Inn and Suites, ubicat a Horse Cave, Horse Cave (KY), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix.\nQuality Inn and Suites, ubicat a Horse Cave, Horse Cave (KY), és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nQuality Inn and Suites també ofereix moltes instal.lacions per enriquir la seva estada a Horse Cave (KY). Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, despertador, telèfon per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Quality Inn and Suites és una selecció idònia per a la vostra estada a Horse Cave (KY).\n425 Flint Ridge Rd, Horse Cave, Horse Cave (KY), Estats Units, 42749\nCountry Hearth Inn Horse Cave Més informació\nSobre Baymont Inn & Suites Cave City (Baymont Inn & Suites Cave City) Més informació\nSobre Red Roof Inn & Suites Cave City (Red Roof Inn & Suites Cave City) Més informació\nSobre Comfort Inn & Suites (Comfort Inn & Suites) Més informació\nMotel 6 Cave City Més informació\nQuality Inn Cave City Més informació\nSuper 8 Munfordville Més informació\nSobre Main Street Bed & Breakfast (Main Street Bed & Breakfast) Més informació\nSobre Hall Place Bed & Breakfast (Hall Place Bed & Breakfast) Més informació\nDays Inn Glasgow Més informació\nComfort Inn Glasgow Més informació


El Departament de Salut consensua un protocol d’actuació davant del virus del Zika que extrema el seguiment d’embarassades i nadons | EAP Lluís Millet\n← FARMAGUIA: Localitzador de farmàcies de guàrdia en temps real\nEl Departament de Salut consensua un protocol d’actuació davant del virus del Zika que extrema el seguiment d’embarassades i nadons\nPublicat el 24 febrer 2016 per eaplluismillet\nEl Departament de Salut ha explicat el contingut del protocol d’atenció a dones embarassades en les quals se sospiti infecció pel virus del Zika. Aquesta guia d’actuació implica fer un seguiment exhaustiu d’aquestes gestants, però també dels seus nadons després del part. El protocol ha sigut coordinat per l’Agència de Salut Pública de Catalunya (ASPCAT) i s’ha elaborat “de forma conjunta i consensuada” amb representants de les societats científiques catalanes de ginecologia i obstetrícia i de pediatria, d’associacions d’infermeria pediàtrica i de llevadores i amb professionals assistencials.\nEn primer lloc, el protocol preveu que, quan un centre sanitari detecti que una dona embarassada ha estat en algun dels països de risc, independentment de si ha presentat símptomes, se li farà una anàlisi de sang per detectar la presència d’anticossos contra el virus del Zika. La sospita d’infecció es notificarà als serveis de vigilància epidemiològica territorials, que coordinaran tot el procés. En cas que els resultats siguin positius, la dona serà derivada a un dels dos hospitals de referència per completar l’estudi d’afectació fetal: l’Hospital Clínic de Barcelona i l’Hospital Universitari Vall d’Hebron. Aquest estudi inclourà la realització periòdica, cada tres o quatre setmanes, i fins al moment del part, d’una ecografia i d’una neurosonografia (una tècnica ecogràfica que permet veure millor el cervell en desenvolupament del fetus). En el cas que durant aquest seguiment es detectés alguna anomalia, s’activarien els protocols ja vigents per a l’abordatge de malformacions.\nEl protocol, però, també preveu els passos a seguir en el cas dels nadons de les mares que hagin fet aquest seguiment per infecció del virus. Aquests inclouen la determinació d’anticossos a la sang del nadó, l’avaluació neurològica precoç, la realització d’ecografia cerebral i l’examen oftalmològic, a més de les exploracions rutinàries que ja es fan. Igualment, el protocol incorpora un seguiment del nounat en unitats especialitzades de neuropediatria, especialment en els casos en què es detectin signes d’infecció congènita o alteracions neurològiques.\nImpacte del virus del Zika\nAixí mateix, a les dones embarassades que entrin en aquest seguiment mèdic, se’ls lliurarà un full informatiu en el qual trobaran informació sobre el virus i sobre les proves a les quals seran sotmeses, entre d’altres.\nA data d’avui a Catalunya no hi ha transmissió del virus del Zika i que tots els casos detectats han estat importats. Guix ha explicat que la malaltia que causa provoca un quadre lleu amb febre moderada, erupció cutània, artritis o artràlgia passatgeres (principalment, articulacions petites de mans i peus), conjuntivitis i símptomes inespecífics com ara cansament i mal de cap. De fet, generalment els casos s’acostumen a resoldre sense complicacions greus, tot i que s’hi han relacionat casos de complicacions neurològiques. El virus es transmet principalment per la picada de mosquits del gènere Aedes i, pel que fa a les infeccions asimptomàtiques, són freqüents i s’estima que només un de cada quatre infectats la desenvolupa clínicament.\nFins a l’any 2007 només s’havien descrit casos esporàdics de febre vírica del Zika en alguns països de l’Àfrica i Àsia. No obstant això, en l’última dècada s’ha estès a nous territoris, i ha causat brots epidèmics en diverses illes del Pacífic, i durant l’any passat es va detectar transmissió autòctona del virus en un nombre creixent de països de l’Amèrica Llatina. El passat 1 de febrer l’Organització Mundial de la Salut va declarar la febre vírica del Zika com una emergència mundial de salut pública. Ho va fer arran de l’augment dels casos de microcefàlia i trastorns neurològics que s’havien registrat en alguns països on s’ha detectat la transmissió del virus. Per aquest motiu, s’ha associat aquesta infecció amb l’aparició de les malformacions neurològiques en nadons, tot i que a dia d’avui no es disposa encara d’una evidència sòlida.\nEs reitera la importància d’informar del risc existent a les dones embarassades que tinguin previst viatjar a zones endèmiques, i és recomanable que, en la mesura que sigui possible, posposin el viatge fins al final de l’embaràs. Pel que fa a les mesures de prevenció de picades de mosquits en general, i del tipus Aedes en particular, les principals són eliminar els llocs on aquests insectes es reprodueixen, com ara dipòsits d’aigua (naturals i artificials), aplicar els repel•lents adequats a la pell i utilitzar peces de roba de colors clars, que cobreixin la major part de la superfície del cos.\nCom cada setmana, avui s’ha actualitzat el balanç de casos d’infecció per virus del Zika a Catalunya, que es pot consultar en el següent l’enllaç: http://bit.ly/1QQirEz\nFull informatiu [142,81 KB ]\nProtocol Obstètric i Pediàtric Zika [182,81 KB ]\nAquesta entrada ha esta publicada en Sense categoria, Zika. Afegeix a les adreces d'interès l'enllaç permanent.